**Úlohy predsedníctva pri plnení dlhodobého programu SAŠŠ**

(návrh)

S blížiacim sa aprílovým snemom SAŠŠ čoraz častejšie vystupuje do popredia otázka postavenia a efektívnosti pôsobenia predsedníctva ako výkonného orgánu najvýznamnejšej organizácie školského športu na Slovensku. Osobitne sa to dotýka realizácie konkrétnych úloh jednotlivými členmi tohto orgánu a s tým súvisiacou deľbou povinností pri napĺňaní hlavných zámerov a predsavzatí najvyššieho orgánu SAŠŠ.

Diskusia okolo tohto problému sa zintenzívnila najmä v období , keď zodpovednosť za školské športové súťaže v okresoch a krajoch prebrali krajské školské úrady (neskôr odbory školstva okresných úradov v krajských mestách). Odvtedy odznelo viacero návrhov smerujúcich k zvýšeniu aktivity predsedníctva SAŠŠ, no žiadny z nich sa v praxi naplno neuplatnil. „Pamätný“ z tohto obdobia bol napríklad návrh okolo „dvojičiek“, ale napríklad aj odporúčanie aby krajské rady pri schvaľovaní svojho kandidáta do predsedníctva uprednostňovali deľbu práce medzi touto osobou a predsedom KR SAŠŠ.

Problematika deľby práce v predsedníctve rezonuje najmä v súčasnosti, keď nároky na školský šport rastú takpovediac geometrickým radom. V nasledujúcom prehľade sú zosumarizované v podstate všetky základné úlohy, ktoré v súčte vyjadrujú dlhodobý program SAŠŠ.

Zodpovednosť členov predsedníctva za jednotlivé systémy či podsystémy ponúka širokú škálu možností. Všetko sa odvíja od konsenzu, no predovšetkým od ich pripravenosti a ochoty pôsobiť v tomto pomerne zložitom systéme.

To je jediná cesta posunúť SAŠŠ výrazne dopredu a k tomu musí smerovať aj blížiaci sa akt volieb členov výkonného orgánu.

**PROGRAMOVÝ PILIER:**

1. **Športovo-technická oblasť** – VÝCHOVA K ŠPORTU

- školské športové súťaže – „Kalendár školských športových súťaží v SR“

- celoročné pohybové aktivity z oblasti športu pre všetkých

- hodnotenie športovej aktivity základných a stredných škôl v SR – „ŠKOLA ROKA“

- mládežnícke olympiády – KALOKAGATIA, ZIMNÁ KALOKAGATIA, GAUDEAMUS IGITUR

- medzinárodná činnosť – ISF, medzinárodná liga V4

- aktivity pre školských pracovníkov- Olympiáda školských pracovníkov

1. **Výchovná oblasť** – výchova prostredníctvom športu:

- olympijské vzdelávacie aktivity – Veľký olympijský kvíz, Na olympijskej vlne – pravidelná rubrika v TOKIU 2020

- ponuky v oblasti fair play – Školská cena Fair play, Kolektív Fair play, Zelená karta fair play,

- spájanie športu s kultúrou – kultúrno-umelecké súťaže ako súčasť mládežníckych olympiád, iné ponuky z tejto oblasti,

- šport a enviromentálna výchova

- publikačná činnosť – periodikum SAŠŠ a o.z. Kalokagatia na Slovensku, TOKIO 2020, spracovávanie histórie SAŠŠ, prehľad výsledkov školských športových súťaží a iných aktivít SAŠŠ

- verejné diskusie, konferencie, ankety k problematike školského športu a olympizmu

**PILIER VYTVÁRANIA PODMIENOK**

1. **Legislatívna oblasť**

- spracovanie (aktualizácia) základných legislatívnych noriem SAŠŠ – predovšetkým stanovy

- odborná spolupráca pri tvorbe špecializovaných legislatívnych noriem – smerníc, vyhlášok a podobne (ekonomická, disciplinárna, členská základňa)

2. **Oblasť marketingu**

- zabezpečenie finančných a materiálnych podmienok pre činnosť SAŠŠ (reklamní partneri, sponzoring)

- medializácia činnosti SAŠŠ s cieľom dostávať ju do povedomia širokej verejnosti

- propagácia

3. **Vzdelávanie** učiteľov a iných dobrovoľníkov z oblasti školského športu

4. **Oceňovanie** aktívnych členov SAŠŠ a jej podporovateľov

- jednotlivcov i organizácie

5. **Členská základňa –** jej rozširovanie a skvalitňovanie